મારી એક જ મુખ્ય સં૫ત્તિ છે – પ્રેમ. એના બળે જ ત૫, સંતોષ વિવેક, સેવા, સ્વાધ્યાય, શ્રમ વગેરે સત્પ્રવૃત્તિઓને સ્થાયી રૂપે પ્રાપ્ત કરવાનો અવસર મળ્યો છે. આત્મવિશ્લેષણ, ચિંતન, મનન અને અંતરના મંથનના આધારે ખાતરીપૂર્વક કહી શકું છું કે મને જો કોઈ આંતરિક વિભૂતિઓ મળી છે અને એમની મદદથી બાહ્યજગતમાં થોડીક હલચલ પેદા કરવાનો અવસર મળ્યો હોય તો તેનું એકમાત્ર કારણ મારા અંતરમાં છલોછલ ભરેલો પ્રેમ જ છે. લોકોએ પ્રેમ કરતાં શીખવું જોઈએ. પોતાનામાં, પોતાના આત્મા અને જીવનમાં, કુટુંબમાં, સમાજમાં, કર્તવ્યમાં, ઈશ્વરમાં અને દસેય દિશાઓમાં પ્રેમ વિખેરવો અને તેના પ્રતિધ્વનિનું ભાવભર્યું અમૃત પીને ધન્ય થઈ જવું એ જ જીવનની સફળતા છે.